open-index/open-wikipedia-markdown huggingface dataset:
יחידת הפשיטה 5307

**יחידת הפשיטה 5307** (באנגלית: **5307th Composite Unit** או **Merrill's Marauders**) היה כוח קומנדו חטיבתי של צבא ארצות הברית במלחמת העולם השנייה שפעל בין השנים 1943–1944.

## הקמה
[שמאל|ממוזער|250px|הגנרלים [ג'וזף סטילוול ופרנק מריל בבורמה]]
במסגרת המערכה על בורמה הוטל על הגנרל פרנק מריל להקים את יחידת הפשיטה 5307, יחידת קומנדו בסדר גודל חטיבתי שהורכבה ממגויסים מצבא ארצות הברית שנענו לקריאתו של הנשיא רוזוולט להתנדב ליחידה מיוחדת. היחידה הוקמה בינואר 1944 כרגימנט המתמחה בסיור, לוחמת ג'ונגל ופשיטה ארוכת טווח. הרגימנט, תחת שם הקוד "**גלאהד**" (Galahad), יועד לפעול במשימות חדירה ארוכות-טווח בג'ונגלים של בורמה, בעומק הקווים היפנים, בדומה לפעולותיהם של הצ'ינדיטים של הגנרל אורד צ'ארלס וינגייט.

## פעילות
LEFT|ממוזער|לוחמי יחידת הפשיטה 5307 בג'ונגל הבורמזי.
בפברואר 1944 נכנסו שלושה גדודים של פושטים לבורמה והרגו כ-800 יפנים בקרבת ולאואובום. ב-17 במאי, כבש כוח שכלל שני גדודים של חיילים סינים, יחידה של הפושטים של מריל ולוחמי גרילה מקומיים, את שדה התעופה שבעיירה מיצ'ינה. אולם, סטילוול לא תגבר את העיירה, וב-3 באוגוסט, היא נפלה שוב לידיים יפניות לאחר מצור ממושך. אולם, עצם ההגעה למיצ'ינה סייע לאבטחת הקו האווירי בין הודו לצ'ונגצ'ינג שבסין. בשל הפעילות האינטנסיבית כמו גם בשל פגעי הג'ונגל, ובהן מחלות טפילים, סבלו הפושטים של מריל משיעור נפגעים גבוה ובאוגוסט 1944 פורק הכוח ואוחד עם רגימנט החי"ר ה-475.

## מורשת
היחידה נחשבת לחלק ממורשת הקרב של רגימנט הריינג'רס ה-75 אשר מספרו נבחר בשל שתי הספרות האחרונות של רגימנט החי"ר ה-475 שבשורותיו לחמו אנשי היחידה בשלהי המלחמה. היחידה הונצחה, בין היתר, בסרט "**[[מבצע בורמה|הפושטים של מריל]]**" משנת 1962.

ב-2020 עוטרה היחידה במדליית הזהב של הקונגרס.
## ראו גם
*יחידת הריינג'רס של צבא ארצות הברית
*מבצע בורמה

## לקריאה נוספת
* דונובן ובסטר, "**דרך בורמה**", מטר, 2006.
* ברברה טוכמן, "**סטילוול, אמריקאי בסין, 1945-1911**", הוצאת דביר, 2005.
* ויליאם סלים, **"מתבוסה לניצחון"**, הוצאת מערכות, 1977.
## קישורים חיצוניים

*טל טובי, להילחם מאחורי קווי האויב, מערכות, 460 (אפריל 2015), עמודים 54–61.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יחידות בצבא ארצות הברית במלחמת העולם השנייה
קטגוריה:הכוחות המזוינים של ארצות הברית
קטגוריה:ארצות הברית: יחידות מובחרות
קטגוריה:המערכה על בורמה
קטגוריה:מעוטרי מדליית הזהב של הקונגרס
מזבח המולדת

**מזבח המולדת** (בספרדית: **Altar de la Patria**) הוא מבנה עשוי שיש בסמוך לפוארטה דל קונדה, השער המערבי לרובע הקולוניאלי של סנטו דומינגו. המבנה משמש כמאוזוליאום לשלושת אבות האומה של הרפובליקה הדומיניקנית: חואן פבלו דוארטה, פרנסיסקו דל רוסאריו סאנצ'ס ומתיאס רמון מייה. בתוך המבנה פסלים של השלושה, יצירתו של הפסל האיטלקי ניקולאס אריגיני.

המבנה הוקם ב-1976, ומיקומו נבחר משום שפוארטה דל קונדה הייתה האתר שבו הוכרזה העצמאות הדומיניקנית ב-1844. עצמותיהם של אבות האומה הועברו לאתר כבר ב-1943, לאחר ששכנו עד אז בקתדרלה פרימאדה דה אמריקה.

## קישורים חיצוניים

קטגוריה:סנטו דומינגו: מבנים
קטגוריה:מאוזוליאומים
אברם שפירא

**אברם בוריסוביץ' (ברקוביץ') שפירא** (ברוסית: **Абрам Борисович (Беркович) Шапиро**; ) היה בלשן סובייטי ממוצא יהודי, חוקר השפה הרוסית המודרנית.

## קורות חיים
שפירא סיים בשנת 1914 את לימודיו באוניברסיטת מוסקבה. בשנים 1929–1931 עבד שם בפקולטה לפילולוגיה. בשנות מלחמת העולם השנייה עבד כפרופסור במכון הפדגוגי במוסקבה. קיבל את עיטור הדגל האדום לעובד ומדליה על עבודה מצטיינת בשנות המלחמה.

בשנת 1949 חזר לפקולטה לפילולוגיה של אוניברסיטת מוסקבה ועבד שם בתור פרופסור עד שנת 1958.

שפירא עסק בשאלות של פיסוק וכתיב. שימש חבר בוועדה הממשלתית של ברית המועצות לכתיב תקני (של רוסית), ויושב ראש ועדת המונחים של הוועד הבינלאומי הסלאבי.

היה חלוץ בתיאור התחביר של שפה הדיבור הרוסית.

חיבר ספרי לימוד שונים והיה אחד מהיוצרים של המדריך לכתיב הרוסי. ביחד עם סרגיי אוז'גוב, מבכירי המילונאים של השפה הרוסית, יצר את מילון הכתיב התקני של השפה הרוסית (מוסקבה, 1958), ומדריך לפיסוק התקני (פורסם לאחר מותו ב־1974).

בנוסף לעבודה מדעית שימש עורך ספרותי של הוצאה מחודשת של כתבי אלכסנדר הרצן ומקסים גורקי.

## קישורים חיצוניים
* Преподаватели и сотрудники филологического факультета — участники Великой отечественной войны: '''Шапиро Абрам Борисович''' на сайте Филологического факультета МГУ
* ШАПИРО Абрам Борисович, на сайте Российской еврейской энциклопедии

קטגוריה:מילונאים יהודים
קטגוריה:בלשנים ולשונאים יהודים רוסים
קטגוריה:יהודים סובייטים
קטגוריה:סובייטים שנולדו ב-1890
קטגוריה:סובייטים שנפטרו ב-1966
דולפין לווייתני דרומי

**דולפין לווייתני דרומי** (שם מדעי: *Lissodelphis peronii*) הוא מין של לווייתן שיניים ממשפחת הדולפיניים החי באזור האוקיינוסים הדרומיים ומגיע עד חופי אנטארקטיקה. הוא אחד המינים הקטנים ביותר בסדרת הלווייתנאים. ללווייתנים אלה אין סנפיר גב כמו לרוב הדולפיניים, מה שמזכיר מעט לווייתני מזיפות ומכאן שמם. הם קטנים יותר מקרוביהם לסוג, דולפינים לווייתניים צפוניים החיים באזור הימים הצפוניים.

אלו הם דולפינים רזים ומוארכים, צבועים בלבן מלמטה ובשחור מלמעלה עד לעיניים, כאשר שאר הפנים והלסתות לבנות. הלסתות קטנות וקצרות מאוד ובהם 49-43 שיניים.
אורכם 1.8-2.9 מ' ומשקלם 60-100 ק"ג.
הם נמצאים באוקיינוסים האנטארקטיים והסובטרופיים עד לדרום 3 היבשות הדרומיות ביותר: אוסטרליה, אפריקה ודרום אמריקה. הם חברתיים ונמצאים בלהקות גדולות והם מתקהלים סביב ספינות ששוחות לידם.

הם אוכלים בעיקר דגים קטנים, סרטנים, תמנונים ודיונונים. לא ידוע אם הם צוללים לעומק רב להשגת הטרף. טורפיהם הגדולים הם הקטלן והעמלץ הלבן.

## קישורים חיצוניים

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי ברנר-ז'רמין דה לספד
קטגוריה:דולפיניים
קטגוריה:לווייתני האוקיינוס הדרומי
מסיבת תחפושות

[ממוזער|נשף תחפושות משנת [1828]]
ממוזער|תפירת שמלה למסיבת תחפושות

**מסיבת תחפושות** היא סוג של מסיבה שבה האורחים מגיעים מחופשים. מסיבות אלו פופולריות לכבוד חגים בהם נהוג להתחפש כמו פורים וליל כל הקדושים.

## קוספליי
קוספליי היא מסיבת תחפושות שבה המשתתפים מתלבשים כדמויות בדיוניות. מקורן של מסיבות אלו הוא ביפן שם רוב התחפושות מתארות דמויות אנימה פופולרית.

## מסיבת טוגה
מסיבת טוגה היא מסיבת תחפושות בה המשתתפים לובשים טוגות, העשויות בדרך כלל מסדינים לבנים, וקיימים בה אלמנטים הקשורים ליוון העתיקה ורומא העתיקה. מסיבות טוגה נפוצות בעולם המערבי, בעיקר בארצות הברית, בריטניה ואוסטרליה, ומתקיימות בדרך כלל במסגרת סטודנטיאלית.

## ראו גם
* נשף מסכות
* מסיבת פיג'מות

## קישורים חיצוניים

תחפושות מסיבת
קטגוריה:ביגוד
טיילר פוזי

**טיילר גארסיה פוזי** (באנגלית: **Tyler Garcia Posey**; נולד ב-18 באוקטובר 1991) הוא שחקן, דוגמן ומוזיקאי אמריקאי. ידוע בעיקר בשל תפקידו כסקוט מק'קול בסדרת הטלוויזיה "זאב צעיר" ובשל תפקידו כלוקאס בסרט הקולנוע "מת או חובה".

## ביוגרפיה
פוזי נולד לסינדי גארסיה (ממוצא מקסיקני) ולשחקן ג'ון פוזי בסנטה מוניקה שבקליפורניה, וגדל בסנטה קלריטה שבקליפורניה. יש לו שני אחים.

## קריירה
בשנים 2001–2004 שיחק טיילר לצד בילי ריי סיירוס בחמש עונות של סדרת הדרמה הרפואית "Doc" מבית רשת PAX (כיום Ion Television) בתור ראול גרסיה, ילד צעיר ויתום שמאומץ על ידי אחת הדמויות הראשיות.

בפברואר 2002, הוא הופיע בסרט *Collateral Damage* ; בדצמבר אותה שנה, הוא גילם את בנה של הדמות הראשית בקומדיה הרומנטית *[[יפה במנהטן|Maid in Manhattan]]* . הוא נבחן לתפקיד ג'ייקוב בלאק בסדרת סרטי *הדמדומים* ב-2007 אך הפסיד את התפקיד לחברו טיילור לאוטנר. השניים עברו אודישנים באופן קבוע לאותם התפקידים כבר בתור שחקנים צעירים.

באותה שנה, פוסי דיבב דמות בפיילוט של הסרט המצויר המקורי של דיסני *[[שיזאו|SheZow]]*, ששודר ב-4 במאי כחלק ממיני סדרת Shorty McShorts' Shorts. בשנת 2012, הוא השתתף בסרט *הצפרדע הלבנה* . בשנת 2011, פוזי לוהק לתפקיד הפריצה שלו בתור הדמות הראשית בסדרת הטלוויזיה *[[זאב צעיר (סדרת טלוויזיה)|Teen Wolf]]* של MTV, המבוססת על הסרט משנת 1985 . פוסי מגלם את תלמיד התיכון סקוט מק'קול, אשר ננשך על ידי איש זאב ומנסה לשמור את העובדה הזו בסוד תוך שהוא מגן על יקיריו מפני שלל איומים ויצורים על טבעיים. ב-2015, הוא גם הפך למפיק שותף בעונה החמישית של *Teen Wolf* .

ב-24 במאי 2017 לוהק פוזי לתפקיד לוקאס מורנו בסרט המתח העל-טבעי של בלאמהאוס *[[מת או חובה|, אמת או חובה]]* . הסרט יצא לאקרנים בבתי הקולנוע ב-13 באפריל 2018.

ב-25 בספטמבר 2017, הוכרז כי פוסי יצטרף לעונה השלישית של סדרת הטלוויזיה Slasher VH1 *[[צעקה (סדרת טלוויזיה)|Scream]]*, ויככב בתפקיד שיין. העונה עלתה לראשונה ב-8 ביולי 2019.

בשנת 2002 הופיע בסרט "פגיעה היקפית" ובקומדיה הרומנטית "יפה במנהטן".

בשנת 2007 נבחן לתפקיד ג'ייקוב בלאק בסדרת הסרטים "דמדומים", אך התפקיד ניתן בסופו של דבר לחברו טיילור לאוטנר.

את תפקיד "הפריצה" שלו השיג פוזי כאשר לוהק בשנת 2011 לסדרת הטלוויזיה "זאב צעיר" של MTV, המבוססת על סרט באותו שם מ-1985. פוזי מגלם בה את דמותו של תלמיד התיכון סקוט מק'קול ההופך לאדם זאב.

בשנת 2017 התארח בפרק סיום העונה השלישית והמשיך לתפקיד מתמשך בעונה הרביעית של הקומדיה "ג'יין הבתולה".

בשנת 2018 שיחק בתפקיד הראשי בסרט האימה "מת או חובה". בשנת 2019 שיחק בסרט הנעורים "הקיץ האחרון".

## חיים אישיים
פוזי מנגן בגיטרה בלהקה "PVMNTS”.

פוזי התארס לחברתו סינה גורליק בשנת 2013, והם נפרדו באוקטובר 2014, לאחר מערכת יחסים בת יותר מעשר שנים.

אמו של פוזי נפטרה ב-2014, במהלך הצילומים לעונה ה-5 של הסדרה "זאב צעיר", והפרק הראשון הוקדש לה.

בראיון למגזין NME ביולי 2021 יצא פוזי מהארון כקוויר, והסביר שזהותו התבררה לו בעקבות הזוגיות עם המוזיקאית פם, איתה הוא יוצא מאז פברואר באותה השנה.
## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מוזיקאים אמריקאים
קטגוריה:גיטריסטי רוק
קטגוריה:דוגמנים אמריקאים
קטגוריה:אמריקאים ממוצא מקסיקני
קטגוריה:פאנסקסואלים אמריקאים
קטגוריה:זוכי פרס בחירת הנוער
קטגוריה:יוצרי תוכן דיגיטלי ב-OnlyFans
קטגוריה:אמריקאים שנולדו ב-1991
יוהאן לסדן

**יוהאן לסדן** (בהולנדית: **Johann Leusden**; לעיתים: יאן, ובאנגלית: ג'ון (John); 26 באפריל 1624 – 30 בספטמבר 1699) היה תאולוג קלוויניסט, פילולוג עברי ומזרחן הולנדי.

לסדן נולד באוטרכט שבהולנד, למד באוטרכט ובאמסטרדם והתמנה לפרופסור לעברית באוניברסיטת אוטרכט. נפטר באוטרכט בגיל 75.

## עבודותיו
לסדן היה אחד המומחים הבולטים לתנ"ך בזמנו באוניברסיטאות אירופה, וכתב כמה חיבורים בפילולוגיה עברית ועל התנ"ך:
* **Philologus Hebraeus** (1656)
* **Philologus Hebraeo-Mixtus** (1663)
* **Philologus Hebraeo-Latino-Belgicum** (1668)
* **Korte Hebreusche en Chaldeusche taalkonst** (1686)

בשנת 1660, הדפיס יחד עם הרב והמדפיס האמסטרדמי יוסף אטיאס את "ביבליה הבראיקה" (Biblia Hebraica) המהדורה הראשונה של התנ"ך בעברית שכללה פסוקים ממוספרים.

## קישורים חיצוניים

* 
* 

* 


## הערות שוליים

קטגוריה:פילולוגים
קטגוריה:פרוטסטנטים
קטגוריה:מזרחנים
קטגוריה:תאולוגים נוצרים
קטגוריה:הבראיסטים
קטגוריה:ילידי 1624
קטגוריה:נפטרים ב-1699
קטגוריה:סגל אוניברסיטת אוטרכט
אורקל ארנה

**אורקל ארנה** (באנגלית: **Oracle Arena**) הוא אולם כדורסל הממוקם באוקלנד שבקליפורניה. האולם שימש כאולמה הביתי של קבוצת גולדן סטייט ווריורס מליגת ה-NBA עד למעברה של הקבוצה לצ'ייס סנטר בשנת 2019.

## היסטוריה
העבודה על הקמת האולם החלה בשנת 1964 והוא נפתח ב-1966. בעת היווסדו נקרא האולם "קוליסיאום ארנה" (Coliseum Arena), בין 1997 ל-2005 שינה את שמו ל-"ארנה באוקלנד" (The Arena in Oakland) לאחר מכן, לתקופה קצרה, נקרא האולם "אוקלנד ארנה" וב-2006 קיבל את שמו הנוכחי "אורקל ארנה" במסגרת חסות של חברת אורקל. מאז היווסדו אירח האולם בעיקר משחקי כדורסל ולעיתים הופעות וקונצרטים, אך בתקופות מסוימות שימש גם כאולמה הביתי של קבוצת ההוקי קרח סן חוזה שארקס וקבוצות הוקי נוספות מהאזור.
ממוזער|250px|במשחק של גולדן סטייט, 2007

### מקומות ישיבה
קיבולת המושבים באולם השתנתה מספר פעמים. אלו הם הנתונים עבור משחקי כדורסל:
* 13,502 (1966–1972)
* 12,905 (1972–1973)
* 13,123 (1973–1974)
* 12,787 (1974–1976)
* 13,155 (1976–1977)
* 13,237 (1977–1980)
* 13,239 (1980–1982)
* 13,335 (1982–1984)
* 13,295 (1984–1985)
* 15,011 (1985–1986)
* 15,025 (1986–1997)
* 19,989 (1997–היום)

## קישורים חיצוניים

* 

קטגוריה:אולמות כדורסל בארצות הברית
קטגוריה:קליפורניה: אצטדיונים ומתקני ספורט
קטגוריה:גולדן סטייט ווריורס
קטגוריה:אוקלנד (קליפורניה): ספורט
תלפיות (רבעון)

ממוזער|265px|שמאל|שער גליונו הראשון של כתב העת
**תלפיות** היה כתב עת תורני מדעי שיצא לאור בניו יורק.

כתב העת שהוגדר כ"רבעון להלכה אגדה ומוסר היהדות" נוסד בניו יורק בשנת תש"ד (1944), ונערך כמעט בכל זמן יציאתו על ידי הרב והחוקר שמואל קלמן מירסקי. הסיבה לייסודו על פי מאמר הפתיחה של העורך, מכיוון שבזמן הזה, מרכזי התורה באירופה נהרסו, ומרכזים חדשים לדעתו נבנים כעת באמריקה ובארץ ישראל. 

כתב העת הוגדר כ"רבעון", אך למעט שני הגליונות הראשונים, יצאו כל הגליונות במתכונת כפולה אחת לחצי שנה. 

החל משנתו החמישית של כתב העת הצטרפה הוצאת הספרים של הישיבה יוניברסיטי להוצאתו. כתב העת יצא ברציפות עד תשכ"ה, ואז חדל לצאת. בשנת תש"ל לאחר פטירת העורך יצא כרך אחרון שהוקדש לזכרו של הרב חיים הלר.

בכותבים בכתב העת רבים מחכמי התורה ששהו בארצות הברית באותו זמן, בעיקר מזרם האורתודוקסיה המודרנית, וכן רבנים וחוקרים מישראל. בשנה הראשונה התפרסם בו מאמרו של הרב יוסף דב סולובייצ'יק – "איש ההלכה". באותה שנה סער העולם התורני בעקבות שאלת קו התאריך בהלכה, ונתפרסמו בו מאמריהם של הרבנים מנחם כשר ויחיאל מיכל טיקוצינסקי בנידון. נתפרסמו בו גם מאמרים של חכמי ארץ ישראל ובהם הרבנים הראשיים הרצוג ועוזיאל. 

בכתיבת מאמרים לכתב העת השתתפו בין השאר הרבנים: ישעיהו וולפסברג-אביעד, זאב גולד, כתריאל פישל טכורש, ראובן כץ, שלמה זלמן אוירבך, יחיאל יעקב ויינברג, מרדכי גיפטר, ברוך ישר, אליהו חזן, יצחק קוסובסקי, ורבים אחרים.

מבין החוקרים שהשתתפו בכתיבת מאמרים היו: 
חיים זלמן דימיטרובסקי, שאול ליברמן, מאיר שמעון גשורי, פנחס חורגין, מנחם ברייאר, שבתי בן דב ועוד.

## קישורים חיצוניים
* 
* 
* 

## הערות שוליים

קטגוריה:ארצות הברית: כתבי עת תורניים
קטגוריה:כתבי עת למדעי היהדות
חוק הירושה הראשון

**חוק הירושה הראשון** בתקופת שלטונו של הנרי השמיני הועבר על ידי הפרלמנט האנגלי במרץ 1534. החוק נקרא באופן רשמי **חוק הירושה לכתר 1533**; לעיתים קרובות הוא מתוארך ב-1534, היות שהוא הועבר בשנה הקלנדרית הזו. אולם, לוח השנה החוקי שהיה בשימוש באותו זמן תארך את תחילת השנה ב-25 במרץ ולפיכך החשיב את החוק ב-1533.

החוק הפך את הנסיכה שטרם נולדה, אליזבת, בתו של הנרי השמיני מאן בולין, ליורשת האמיתית לכתר על ידי כך שהכריז על מרי, בתו של המלך מקתרין מאראגון כממזרה. החוק גם דרש שכל הנתינים, במידה ויצוו עליהם, ישבעו להכיר בחוק הזה כמו גם בעליונות המלך. על פי חוק הבגידה 1534, כל מי שיסרב להישבע יואשם בבגידה.

החוק הוחלף מאוחר יותר על ידי חוק הירושה השני, שהפך את אליזבת לבלתי חוקית ולאחר מכן בחוק הירושה השלישי, שהחזיר את שתי האחיות לסדר הירושה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הנרי השמיני
קטגוריה:חוקי הפרלמנט של אנגליה
M35 ADGZ

**שטייר ADGZ** הוא רק"ם סיור שפותח כרכב משוריין כבד עבור הצבא האוסטרי (שמו הייעודי היה M35 Mittlere Panzerwagen), הייצור שלו התחיל בשנת 1934 והועבר משנת 1935 ועד 1937.

## היסטוריה
הצבא האוסטרי השתמש בADGZ בתקופת האנשלוס, כ12 יחידות השתמשה המשטרה האוסטרית וב-15 הצבא. הגרמנים השתמשו בכלים אלו במשטרה וחלק מהם נלקחו לשימוש בוואפן אס אס ובנוסף בחלק קטן מהם השתמש הוורמאכט בחזית המזרחית בבלקן.

הוואפן אס אס דרש 25 יחידות ADGZ נוספות אשר הועברו אליו בשנת 1942.
בחלק ממבצעיו הראשוניים הוורמאכט השתמש ביחידות ADGZ (ליתר דיוק 3 יחידות), נעשה בהם שימוש בפלישה לפולין וכן בקרב בית הדואר הפולני בדנציג שבמהלכו אחת היחידות נהרסה.

לאחר פלישת גרמניה לברית המועצות, מספר יחידות ADGZ צוידו בתותחי טנקים סובייטים מסוג T-26.

## קישורים חיצוניים

קטגוריה:אמצעי לחימה גרמניים במלחמת העולם השנייה
קטגוריה:שריוניות גרמניות
חוק הגבלת העתירות

**חוק העתירות הכנסייתי 1532**, נקרא גם **חוק הגבלת העתירות** ו**חוק העתירות**, היה חוק של הפרלמנט האנגלי.
החוק הועבר ב-1533. הוא נחשב על ידי היסטוריונים רבים לחוק שהתחיל לבנות את הבסיס החוקי של הרפורמציה האנגלית.

החוק, שהטיוטה שלו נכתבה על ידי תומאס קרומוול מטעם המלך הנרי השמיני, אסר כל עתירה לאפיפיור ברומא בנוגע לעניינים דתיים או אחרים והפך את המלך לסמכות החוקית הסופית בכל עניינים כאלה באנגליה, ויילס ונחלות אנגליות אחרות. עניין זה הושג על ידי הטענה שאנגליה הייתה אימפריה והכתר האנגלי היה כתר אימפריאלי – ההיסטוריונים של הנרי טענו שהם יכולים לעקוב אחר הייחוס של הנרי עד ברוטוס והנפילה של טרויה.

החוק הפך את קבלת סמכות האפיפיור או קיום פסקי הדין של האפיפיור בענייני כנסייה, דת ואחרים לבלתי חוקיים. שנה לאחר חקיקתו, נחקק חוק העליונות (1534) שהפך את הנרי ל"ראש העליון היחיד על פני האדמה של הכנסייה האנגלית"

החוקים הללו אפשרו לתומאס קרנמר להעניק להנרי את הגט המיוחל מהמלכה קתרין מאראגון, כדי שהוא יוכל להתחתן עם אן בולין.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:הנרי השמיני
קטגוריה:חוקי הפרלמנט של אנגליה
חוק העליונות הראשון

**חוק העליונות הראשון** שהועבר ב-1534 העניק למלך הנרי השמיני עליונות מלכותית, שמשמעותה: הכרזתו כראש העליון של הכנסייה האנגלית. החוק מהווה סמכות חוקית לגבי השליט של הממלכה המאוחדת עד היום הזה.

חוק זה שהועבר על ידי הפרלמנט האנגלי הכריז שהנרי השמיני הוא "הראש העליון היחיד על פני האדמה של הכנסייה האנגלית" ושהכתר האנגלי יהנה "מכל הכבוד, הרוממות, העליונות, הסמכות המשפטית, הזכויות, הסמכות, החסינות, הרווח והסחורות". בחוק העליונות, הנרי זנח את רומא לחלוטין והכריז על העצמאות של הכנסייה האנגלית. הוא מינה את עצמו ואת יורשיו כשליטים העליונים של הכנסייה האנגלית. הנרי הוכרז כ"מגן האמונה" ב-1521 על ידי האפיפיור ליאו העשירי בעקבות הקונטרס שכתב שהאשים את מרטין לותר בכפירה. בעקבות קבלת חוק העליונות הראשון ביטל האפיפיור את התואר, אך הפרלמנט החזיר את התואר הזה להנרי ב-1544.

לעיתים קרובות משתמשים בחוק זה כדי לציין את תחילת הרפורמציה באנגליה. היו מספר סיבות לחוק הזה, בעיקר הצורך של הנרי להשיג ביטול לנישואיו לקתרין מאראגון, היות שקתרין לא ילדה בן ויורש (ובגלל החששות לכאורה של הנרי על חוקיות נישואיו לאשת אחיו המנוח). האפיפיור קלמנס השביעי סירב להעניק את הביטול, משום שעל פי חוקי הנצרות הקתולית נישואים כדין הם בלתי ניתנים להפרדה עד המוות ולכן האפיפיור לא יכול לבטל נישואים בגלל מכשול דתי שהותר קודם לכן (אביו של הנרי, הנרי השביעי השיג היתר מהאפיפיור לצורך הנישואין).

חוק הבגידה (1534) הועבר לאחר מכן: הוא קבע כי התכחשות לחוק העליונות או מניעה מהמלך את "הכבוד שלו, התואר, או השם" ייחשבו כבגידה. הדמות הציבורית המפורסמת ביותר שהתנגדה לחוק הבגידה הייתה סר תומאס מור.

חוק זה בוטל ב-1554 על ידי בתו הבכורה של הנרי, המלכה מרי הראשונה (שהייתה קתולית) והוחזר מאוחר יותר על ידי אחותה למחצה – אליזבת הראשונה.

## הערות שוליים

קטגוריה:הממלכה המאוחדת: חוקים
קטגוריה:הנרי השמיני
קטגוריה:הרפורמציה באנגליה
קטגוריה:חוקי הפרלמנט של אנגליה
קטגוריה:הכנסייה האנגליקנית
קטגוריה:ערכים שבהם תבנית בריטניקה אינה מתאימה
Sd.Kfz. 247

**Sd.Kfz. 247** (בגרמנית: **Sonderkraftfahrzeug 247**, בתרגום: 'כלי רכב בעל תכלית מיוחדת 247') היא שריונית אשר שומשה על ידי הוורמאכט במשך כול מלחמת העולם השנייה. לפני המלחמה נבנו 10 יחידות בעלות 6 גלגלים (Ausf. A) ובנוסף נבנו 58 יחידות בעלות 4 גלגלים (Ausf.B).

## תיאור
ה-Sd.Kfz. 247 היה בעל גג פתוח ובעל שריון דק על שלדת הכלי. ה-Sd.Kfz. 247 היה חסר כול כלי נשק, כול 6 אנשי הצוות שלו לא יועדו להילחם כלל. הכלי בכלל יועד לכלי פיקוד, העברת מפקדים ממקום למקום ובגדודי סיור אם כי שום דגם לא היה מצויד בכול רדיו. השריון של ה-Sd.Kfz. 247 היה מסוגל לעצור כדורי 7.92 מילימטר חודרי שריון מעבר ל-30 מטרים. מספר ראיות מצולמות מראות שהיו מספר יחידות Sd.Kfz. 247 שצוידו ברדיו (לפי האנטנה).

## Ausf. A
קרופ בנתה 10 יחידות של Sd.Kfz. 247 בעלות שישה גלגלים אשר הגיעו למהירות מקסימלית של 70 קמ"ש ולטווח של 350 ק"מ. 
כמו כול כלי הרכב אשר צוידו במרכב זה היו בעלי טווח פעולה קצר ביותר בנסיעה בשטח, נהגים היו מודעים שעדיף לנסוע על כבישים ושבילים. הוא שקל 5.2 טון, אורכו היה 5.2 מטרים, גובהו היה 1.7 מטרים ורוחבו היה 1.96 מטרים.

## Ausf. B
דיימלר-בנץ בנתה כ-58 יחידות מסוג זה בין השנים 1941–1942, הוא היה רכב 4x4 כבד, הרכב הגיע למהירות מקסימלית של 80 קמ"ש וטווח פעולה מקסימלי של 400 ק"מ.

## קישורים חיצוניים

קטגוריה:אמצעי לחימה גרמניים במלחמת העולם השנייה
קטגוריה:נגמ"שים גלגליים
קטגוריה:נגמ"שים גרמניים
פרנק קמינסקי

**פרנסיס סטנלי "פרנק" קמינסקי השלישי** (באנגלית: **Francis Stanley "Frank" Kaminsky III**; נולד ב-4 באפריל 1993) הוא כדורסלן אמריקאי, המשחק בעמדות הפאוור פורוורד והסנטר בקבוצת פרטיזן בלגרד.

## ראשית חייו
קמינסקי נולד וגדל באילינוי כנוצרי קתולי. אביו, פרנק קמינסקי השני, שיחק כדורסל באוניברסיטת לואיס וכמקצוען בקבוצות בדרום אמריקה ואימו, מארי, שיחקה כדורעף באוניברסיטת נורת'ווסטרן.

### קריירת מכללות
עם סיום לימודיו התיכוניים, נרשם קמינסקי לאוניברסיטת ויסקונסין–מדיסון, בה למד מדעי החיים ותקשורת ושיחק בקבוצת הכדורסל של האוניברסיטה המשחקת בחטיבת ה"ביג-10" של ליגת המכללות. קמינסקי התקשה להשתלב בהרכבה של הקבוצה, ובשנתיים הראשונות בליגת המכללות עלה מהספסל לדקות בודדות ולא היה לבורג מרכזי.

בעונת ה, עונת , קיבל קמינסקי את ההזדמנות לעלות בחמישייה, והפך במהרה לבורג מרכזי בקבוצה. הוא קלע 43 נקודות מול אוניברסיטת דקוטה הצפונית, בהן שש קליעות ללא החטאה מעבר לקשת השלוש, שיא הנקודות לשחקן במדי קבוצת האוניברסיטה וכמות הנקודות הרבה ביותר לשחקן בחטיבה מאז עונת . קמינסקי נבחר באותה העונה פעמיים לשחקן המצטיין של השבוע בחטיבה, היה לקלעי המוביל של קבוצתו עם 13.9 נקודות למשחק, חסם 66 פעמים לאורך העונה - הנתון השלישי בטיבו בתולדות ויסקונסין-מדיסון, סייע לקבוצתו להעפיל עד לפיינל פור טורניר אליפות המכללות לראשונה מאז שנת 2000, ובסיום העונה נבחר לחמישייה המצטיינת של החטיבה ולשחקן המצטיין של האזור המערבי בטורניר ה-NCAA. קמינסקי קיבל את הכינוי "פרנק הטנק".

בעונת ה המשיך קמינסקי במגמת השיפור. הוא הוביל את קבוצתו בנקודות, ריבאונדים, אסיסטים וחסימות, והיה למוסר השני בטיבו בקבוצה. הוא הוביל את החטיבה כשרשם לאורך העונה דאבל דאבל ב-14 משחקים, והוליך את קבוצתו לאליפות החטיבה. בטורניר ה-NCAA סייע קמינסקי לקבותו להעפיל עד לגמר טורניר אליפות המכללות, ועל אף שרשם במשחק הגמר 21 נקודות ו-12 ריבאונדים, לא הצליח למנוע את הפסד קבוצתו 63–68 לאוניברסיטת דיוק. בסיום העונה נבחר קמינסקי לחמישייה המצטיינת של העונה במכללות, וזכה בפרס נייסמית', פרס וודן, בפרס על שם אוסקר רוברטסון ובפרס לסנטר המצטיין במכללות על שם כרים עבדול-ג'באר.

## קריירה מקצוענית
### שארלוט הורנטס
לאחר ארבע שנים בליגת המכללות עמד קמינסקי לבחירה בדראפט ה-NBA 2015 ונבחר בבחירה התשיעית על ידי שארלוט הורנטס.

### פיניקס סאנס
ביולי 2019, לאחר 4 עונות בשארלוט, חתם קמינסקי על חוזה בפיניקס סאנס. לקראת עונת  חתם על חוזה בסקרמנטו קינגס, אולם שוחרר מהקבוצה לפני פתיחת העונה וחזר לשחק בפיניקס.

### אטלנטה הוקס
ב-8 ביולי 2022 חתם לעונה אחת באטלנטה הוקס.

#### יוסטון רוקטס
ב-9 בפברואר 2023, עבר קמינסקי ליוסטון רוקטס בטרייד יחד עם חברו לקבוצה ג'סטין הולידיי ושתי בחירות דראפט עתידיות, תמורת ברונו פרננדו וגריסון מת'יוס.

### פרטיזן בלגרד
ב-17 באוגוסט 2023, חתם קמינסקי לשנה אחת בפרטיזן בלגרד.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:כדורסלנים אמריקאים
קטגוריה:כדורסלני שארלוט הורנטס
קטגוריה:כדורסלני אוניברסיטת ויסקונסין
קטגוריה:כדורסלני פיניקס סאנס
קטגוריה:כדורסלני אטלנטה הוקס
קטגוריה:בחירות דראפט של שארלוט הורנטס
קטגוריה:אילינוי: כדורסלנים
קטגוריה:אמריקאים שנולדו ב-1993
סטנלי ג'ונסון

**סטנלי הרברט ג'ונסון הבן** (באנגלית: **.Stanley Herbert Johnson Jr**; נולד ב-29 במאי 1996) הוא כדורסלן אמריקאי המשחק בעמדת הסמול פורוורד.

## נעורים וקריירת מכללות
ג'ונסון נולד באנהיים שבקליפורניה בנם של קארן טיילור וסטנלי ג'ונסון. אמו הייתה כדורסלנית מקצוענית ששיחקה בדנמרק, שוודיה ואיטליה. הוריו התגרשו בילדותו והוא גדל עם אמו ואביו החורג בפולרטון שבקליפורניה.

למד בתיכון מאטר דיי בדרום קליפורניה והוביל את קבוצת הכדורסל שלו לארבע אליפויות מדינה רצופות. הוא נבחר לשחקן השנה בתיכונים בקליפורניה ולמשחק מקדונלד'ס אול-אמריקן ב-2014. בעונת 2015/2014 שיחק עבור קבוצת הכדורסל של אוניברסיטת אריזונה והגיע עמה עד שלב רבע הגמר של טורניר אליפות המכללות בכדורסל. הוא נבחר לחמישיית העונה של ליגת הפאק-12 בה משתתפת אריזונה, ורשם ממוצע של 13.8 נקודות ו-6.5 ריבאונדים למשחק.

מגיל צעיר נכלל בנבחרות הכדורסל של ארצות הברית, זכה עם הקבוצה במדליית זהב באליפות האמריקות עד גיל 16 ב-2011 ובאליפות העולם עד גיל 17 ב-2012. באליפות האמריקות עד גיל 18 ב-2014 שימש קפטן הנבחרת במשותף עם ג'סטיס וינסלו וטיוס ג'ונס. הוא הוביל את הקבוצה לזכייה באליפות ונבחר ל-MVP של הטורניר עם ממוצע של 14 נקודות ו-5.4 ריבאונדים למשחק.

## קריירה מקצועית
### דטרויט פיסטונס
בדראפט ה-NBA 2015 נבחר ג'ונסון במקום השמיני, על ידי דטרויט פיסטונס. ב-3 וחצי עונותיו בקבוצה הציג יכולת מאכזבת למדי, ביחס לבחירתו הגבוהה בדראפט, ורשם ממוצעים של 7.1 נקודות ו-3.5 ריבאונדים למשחק.

### ניו אורלינס פליקנס
בפברואר 2019 הועבר לניו אורלינס פליקנס כחלק מטרייד משולש בו הייתה מעורבת גם מילווקי באקס.

### טורונטו ראפטורס
ב-11 ביולי 2019 חתם ג'ונסון על חוזה בטורונטו ראפטורס.

### לוס אנג'לס לייקרס
ב-2021 חתם ג'ונסון בלוס אנג'לס לייקרס.

### יוטה ג'אז
ב-25 באוגוסט 2022 הועבר בטרייד ליוטה ג'אז תמורת פטריק בוורלי.

ב-15 באוקטובר באותה שנה, שוחרר ג'ונסון מהקבוצה.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר אוניברסיטת אריזונה
* פרופיל, באתר נבחרת ארצות הברית הצעירה

## הערות שוליים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת אריזונה
קטגוריה:כדורסלני דטרויט פיסטונס
קטגוריה:כדורסלני ניו אורלינס פליקנס
קטגוריה:כדורסלני גרנד ראפידס דרייב
קטגוריה:כדורסלני טורונטו ראפטורס
קטגוריה:כדורסלני סאות' ביי לייקרס
קטגוריה:כדורסלני לוס אנג'לס לייקרס
קטגוריה:כדורסלני יוטה ג'אז
כדורסלני סו פולס סקייפורס
קטגוריה:כדורסלני סן אנטוניו ספרס
קטגוריה:בחירות דראפט של דטרויט פיסטונס
קטגוריה:קליפורניה: כדורסלנים
קטגוריה:אמריקאים שנולדו ב-1996
פיונה ווקר

**פיונה ווקר** (באנגלית: **Fiona Walker**; נולדה ב-24 במאי 1944) היא שחקנית אנגליה הידועה ממגוון של תפקידים בתיאטרון ובטלוויזיה משנות השישים עד שנות התשעים של המאה העשרים.

תפקידה הידוע ביותר בטלוויזיה הוא ככל הנראה גילום דמותה של אגריפינה בעיבוד הטלוויזיוני משנת 1976 של ה-BBC ל"אני, קלאודיוס" שביים הרברט וייז. ב-1971 הופיעה בתפקיד ראשי כסו בריידהד בסדרת הדרמה "ג'וד האלמוני" עיבוד לרומן באותו שם מאת תומאס הרדי. ב-1972 גילמה את דמותה של גברת אלטון בעיבוד הטלוויזיוני לרומן "אמה" מאת ג'יין אוסטן, ואת סטלה מוסון בסדרה "מותו של עד מומחה", הראשונה מסדרות הטלוויזיה על אודות הבלש אדם דלגליש על פי הרומנים של פ.ד. ג'יימס. תפקידים נוספים בטלוויזיה היו בסדרה "כל היצורים גדולים כקטנים" (1978), בדרמה "יוחנן פאולוס השני" (1984), "בית קדרות" (1985), "האישה בשחור" (1989), בסרט מסדרת "פוארו" לפי ספרי אגאתה כריסטי (1993). פעמיים הופיעה בסדרה "דוקטור הו" בהפרש של 20 שנה. ב-1964 בתפקיד קאלה ב-"The Keys of Marinus" וב-1988 כליידי פיינפורטה ב-"Silver Nemesis". עוד השתתפה בטרילוגיה "כיבושי נורמן" (The Norman Conquests) לפי מחזות של אלן אייקבורן.

בקולנוע שיחקה בסרט "הרחק מן ההמון הסוער" בתפקיד לידי (1967), בסרט האימה "The Asphyx" מ-1972, ובסרט "Century" בכיכובם של צ'ארלס דאנס וקלייב אוון (1993).

ווקר נישאה להרברט וייז ב-1988. ילדיהם צ'ארלי ווקר-וייז וסוזאנה וייז אף הם שחקנים.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1944
קטגוריה:בריטים שנולדו ב-1944
ריבוע פנט

**ריבוע פַּ֫נֶט** הוא כלי שהומצא על ידי הגנטיקאי הבריטי רג'ינלד פנט, ומתבסס על חוקי התורשה של מנדל. הוא משמש ביולוגים לקביעת תדירות של גנוטיפים ופנוטיפים בכל הצאצאים של הכלאה מסוימת. התרשים הוא למעשה טבלה, שבה נכתבים כל הגנוטיפים האפשריים בהכלאה. ניתן להסיק ממנה את ההסתברות לקבלת גנוטיפ מסוים, של גן אחד או יותר.

ליצורים המתרבים ברבייה זוויגית יש בדרך כלל שני אללים של כל תכונה, בעוד בגמטות, תאי הרבייה, יש רק אלל אחד של כל תכונה (הפיצול של האללים לגמטות מתרחש במיוזה). ריבוע פנט מוצג כטבלה, כאשר הגמטות האפשריות של הורה אחד נמצאות בחלק העליון של הטבלה, ושל השני - בצד. בכל תא מוצגים הגנוטיפים (כלל האללים) של הצאצא משתי הגמטות. לפי הגנוטיפ ניתן להסיק מה התכונה שתתבטא. ההסתברות לקבלת גנוטיפ מסוים, היא תוצאת חילוק כמות הפעמים בה הגנוטיפ מופיע בטבלה במספר התאים בטבלה.

## דוגמאות

דוגמה להכלאה בריבוע פנט עם תכונה אחת. הורה אחד הומוזיגוט דומיננטי, וההורה השני הטרוזיגוט. לכל הצאצאים יש פנוטיפ דומיננטי, ויש סיכוי של 50% שהפרט יהיה הומוזיגוט דומיננטי, ו-50% שיהיה הטרוזיגוט.

דוגמה להכלאה דיהיברידית (הכלאה בין שני פרטים הטרוזיגוטים לשתי תכונות) בריבוע פנט. מתקבל יחס 9:3:3:1 בין הגנוטיפים.

## קישורים חיצוניים

קטגוריה:גנטיקה
ג'ן סאקי

**ג'ניפר רֵנֶה "ג'ן" סאקי** (באנגלית: **Jennifer Rene "Jen" Psaki**; נולדה ב-1 בדצמבר 1978) היא יועצת פוליטית אמריקאית אשר כיהנה כדוברת הבית הלבן בממשלו של נשיא ארצות הברית לשעבר, ג'ו ביידן החל מינואר 2021 ועד מאי 2022. לפני תפקיד זה היא כיהנה כמנהלת התקשורת בבית הלבן, כדוברת מחלקת המדינה של ארצות הברית, ובמספר תפקידים נוספים העוסקים בתקשורת ובעיתונות בממשלו של הנשיא ברק אובמה.

## ביוגרפיה
סאקי נולדה בסטמפורד שבקונטיקט, להורים ממוצא יווני ופולני. היא סיימה את לימודיה בתיכון ב-1996, ובהמשך במכללת ויליאם ומרי שבווירג'יניה ב-2000. בעת לימודיה בקולג', הייתה סאקי שחיינית תחרותית למשך שנתיים בנבחרת האתלטית של המקום.

היא החלה את הקריירה שלה ב-2001 כשלקחה חלק בקמפיין הבחירות של שני מועמדים דמוקרטים באיווה לסנאט ולמשרת המושל. לאחר מכן מונתה ב-2004 לסגנית מזכיר התקשורת בקמפיין הבחירות של המועמד הדמוקרטי לנשיאות, הסנאטור ג'ון קרי ממסצ'וסטס. משם המשיכה ושירתה כמנהלת התקשורת בצוות של חבר בית הנבחרים של ארצות הברית ג'וזף קרוולי מניו יורק, וכן כמזכירת עיתונות אזורית עבור ועידת הקמפיין הדמוקרטית לקונגרס.

לאורך הקמפיין לנשיאות ב-2008 של הסנאטור דאז ברק אובמה, שירתה סאקי כמזכירת העיתונות של מסע הבחירות. לאחר שאובמה זכה בבחירות, התלוותה סאקי אל אובמה על מנת לשרת כסגנית מזכיר התקשורת בבית הלבן, ובהמשך קודמה לסגנית מנהל התקשורת בדצמבר 2009. בספטמבר 2011 עזבה תפקיד זה לטובת שירותה כמנהלת בכירה בפירמת יחסי ציבור הממוקמת בוושינגטון די. סי., העוסקת בייעוץ אסטרטגיה גלובלית.

ב-2012 חזרה סאקי לשרת כמזכירת הקמפיין לבחירתו המחודשת של אובמה. לאחר מכן התמנתה לדוברת מחלקת המדינה של ארצות הברית תחת המזכיר ג'ון קרי בפברואר 2013. תחתה שירתה כסגנית הדוברת מארי הארף. מינויה העלה ספקולציות כי תחליף את דובר הבית הלבן ג'יי קרני, אך בסופו של דבר מונה במקומו ג'וש ארנסט. באפריל 2015 עזבה את תפקידה במחלקת המדינה, ומונתה למנהלת התקשורת בבית הלבן.

סאקי נישאה ב-2010 לגרגורי מצ'ר, מנהל פיננסי בוועידת הקמפיין הדמוקרטית לקונגרס.

בנובמבר 2020 הכריז הנשיא הנבחר של ארצות הברית, ג'ו ביידן, כי בחר בסאקי להיות דוברת הבית הלבן בממשלו העתידי, כשהסגנית שלה תהיה קארין ז'אן-פייר. היא נכנסה לתפקידה עם השבעתו של ביידן.

ב-13 במאי 2022 קיימה סאקי את התדרוך האחרון שלה מטעם הבית הלבן, ובכך סיימה את תפקידה. באותו חודש נמסר שתצטרף לרשת הטלוויזיה MSNBC. מאז ספטמבר 2022, סאקי משתתפת במגוון תוכניות של MSNBC וכן נטלה חלק בסיקור בחירות אמצע הכהונה (נובמבר 2022). היא עתידה להגיש תוכנית משלה בשירות הזרמת המדיה של MSNBC ולהשתתף בפעילות לקראת בבחירות לנשיאות ארצות הברית שיתקיימו בשנת 2024.

## קישורים חיצוניים

* 
## הערות שוליים

קטגוריה:אמריקאים ילידי קונטיקט
קטגוריה:סטמפורד: אישים
קטגוריה:אמריקאים ממוצא יווני
קטגוריה:מנהלי התקשורת בבית הלבן
קטגוריה:סגל מחלקת המדינה של ארצות הברית
קטגוריה:דוברי מחלקת המדינה של ארצות הברית
קטגוריה:דוברים אמריקאים
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:אמריקאיות ממוצא יווני
קטגוריה:דוברי הבית הלבן
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:בוגרות מכללת ויליאם ומרי
קטגוריה:בוגרי מכללת ויליאם ומרי
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
אזור אקולוגי

[ממוזער|מפה של האזורים האקולוגיים של [יער הגשם של האמזונס. הקווים הצהובים מקיפים את האזורים האקולוגיים על פי הקרן הבינלאומית למען הטבע.]]
ממוזער|מפה של האזורים הביולוגים של אמריקה הצפונית
ממוזער|אזורים אקולוגיים
**אזור אקולוגי** (מאנגלית: **ecoregion**) הוא אזור מוגדר גאוגרפית ואקולוגית שהוא קטן מאזור ביולוגי (bioregion), שבתורו קטן מאזור ביוגאוגרפי (ecozone). כל השלושה ביחד גדולים או קטנים ממערכת אקולוגית. אזורים אקולוגיים מכסים שטחים גדולים יחסית של אדמה או מים ומכילים מכלולים של קהיליות ומינים. המגוון הביולוגי של הפלורה, הפאונה והמערכות האקולוגיות המאפיינים אזור אקולוגי מסוים שונים מאלו המאפיינים אזורים אקולוגיים אחרים. בתאוריה אזורים אקולוגיים הם אזורים נרחבים שבהם הסיכוי להיפגש במינים שונים ובקהילות שונות בכל רגע נתון הוא קבוע יחסית, בטווח מקובל של שונות (שטרם הוגדרה).

כל שיטת מיפוי ביוגאוגרפית חייבת להתחשב בשלוש מגבלות. ראשית, שום מסגרת ביוגאוגרפית אחת תהיה אופטימלית ביחס לכל המינים. אזורים אקולוגיים משקפים את הפשרה הטובה ביותר עבור מספר המינים הגדול ביותר. שנית, אין לאזורים אקולוגיים גבולות חדים, בפועל מפרידים בין שני אזורים אקולוגיים אקוטונים ופסיפס של בתי גידול. שלישית, מרבית האזורים האקולוגיים מכילים בתי גידול השונים מהביומה אליה הם משויכים. מתחמים ביוגאוגרפיים יכולים להיווצר בשל מחסומים שונים. חלקם פיזיים (טקטוניקת הלוחות, טופוגרפיה), חלקם אקלימיים (שונות בשל מיקום בין קווי רוחב, תחום מרעה עונתי) וחלקם קשורים להרכב הכימי של מי האוקיינוס (מליחות, רמות החמצן).

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:ביוגאוגרפיה
מחוז אליטא

**מחוז אליטא** (בליטאית: **Alytaus apskritis**; בפולנית: **Okręg olicki**) הוא אחד מעשרת מחוזות ליטא. בירת המחוז היא העיר אליטא.

אליטא הוא המחוז הדרומי של ליטא, הוא משתרע על פני 5,425 קמ"ר (8.3% משטח ליטא) ונמצא בתוך האזור האתנוגרפי דזוקיה.

נכון לשנת 2014 גרו בשטחי המחוז 149,897 בני אדם. ב-1 ביולי 2010 בוטל הממשל המחוזי של מחוז אליטא, והוא נשאר הלכה למעשה כיחידה טריטוריאלית וסטטיסטית בלבד.

בשטחי המחוז נמצאת עיר הקיט דרוסקינינקאי.

## מחוזות משנה
מחוז אליטא מחולק ל-5 מחוזות משנה:
# המרחב המוניציפלי של העיר אליטא
# אליטא (מחוז משנה)
# דרוסקינינקאי (מחוז משנה)
# לזדיי (מחוז משנה)
# וריאנה (מחוז משנה)

## קישורים חיצוניים

* 
* נתונים סטטיסטיים של מחוז אליטא. פרסום ממשלתי 

*
קניון וינטגאר

ממוזער|מפלי סום, של נהר הרדובנה, זורמים בקניון וינטגאר
ממוזער|שלט כניסה לשמורה
**קניון וינטגאר** (סלובנית: **soteska Vintgar**) או **קניון בלד** (סלובנית: **Blejski vintgar**) הוא קניון באורך 1.6 ק"מ בצפון מערב סלובניה, בתחום המוניציפלי של גורג'ה ובלד ואשר נמצא כ-4 ק"מ צפון מערבית לבלד. הקניון נחצב על ידי נהר הרדובנה ומהווה את המשכו של עמק הרדובנה. גובהם של צוקי הקניון נע בין 50-100 מטרים עם אורך מדרון של כ-250 מטרים. הנהר יצר תופעות רבות של סחיפה כגון ברכות ומפלים ומסתיים בנפילה של 13 מטרים במפלי סום (מילולית: *המפלים הרועשים*) הציוריים שהם המפלים הגדולים ביותר בסלובניה. כשהוא הקניון ההררי הראשון בסביבה שנפתח לתיירות, המילה 'וינטגאר' עברה תהליך של הכללה ומתייחסת גם לקניונים מוגנים אחרים כגון קניון איסקה (Iški vintgar), קניון ביסטריצה (Bistriški vintgar) וקניון ריבניצה (Ribniški vintgar). 

## היסטוריה
ממוזער|קטע וידאו של גלריות צומר (Žumer Galleries)
עד 1890, היה קניון בלתי נגיש, פרט לשני מקומות שבהם הייתה גישה לנהר הרדובנה. גשר מעל מפלי סום נבנה כבר ב-1878. שאר הקניון נחקר ב-1891 על ידי ראש עיריית גורג'ה, יעקב צומר ועל ידי בנדיקט לרגטפורר, צלם ידוע באותה תקופה.

ב-1893 התקינו בקניון, במאמץ רב, דקים וגשרים מעץ שעליהם מבקרים יוכלו ללכת ולתצפת בקניון. שבילי ההליכה האלה, בחלקו העיקרי של הקניון, נקראו מאוחר יותר גלריות צומר, ועברו כמה שיפוצים מאז.

סכר הידרואלקטרי נבנה בקניון וגשר קשתי נבנה עבור מסלול רכבת הבוהיני (Bohinj Railway). הגשר נבנה ב-1904 וב-1905 מאבן מסותתת והוא הגשר הרכבת, עשוי אבן, הגדול ביותר בסלובניה אשר נשמר בשלמותו. אורכו 65 מטרים, רוחבו 4.5 מטרים והוא מתנשא לגובה של 33 מטרים.
ממוזער|גשר הרכבת הקשתי, עשוי האבן, מעל נהר הרדובנה
ממוזער|מפלים במעלה קניון וינטגאר

## אטימולוגיה
מבחינה אטימולוגית, המילה 'וינטגאר' (vintgar) לקוחה מהמילה הגרמנית 'וינדגר' (Windegg(er)) שפירושה 'מקום החשוף לרוח' שניתן לכפרון בתחילת הקניון בכפר פודום (Podhom). ישנו עוד הסבר הטוען שהשם לקוח מהמילה הגרמנית 'וויינגרטן' (Weingarten) שפירושה כרם, וזאת מתייחסת לכרמים בפודום או לקניון עצמו המזכיר בצורתו כוס יין.

## גאולוגיה
לפני עידן הקרח האחרון, זרם נהר הרדובנה כלפי מזרח. לאחר שנחסם על ידי הקרח של קרחון בוהיני, נוצר אגם שחתך מסלול חדש לכיוון צפון מזרח דרך שכבה רכה של אבן גיר מהתקופה הטריאסית בין פסגות בורסט (Boršt), שגובהה 931 מטרים לבין הום (Hom) שגובהה 844 מטרים בעמק הסבה העליון.

## מקורות
* וינטגאר  - DEDI - אנציקלופדיית הטבע והתרבות של סלובניה.
* יעקב צומר - ראש עיריית גורג' - עמ' 309-311
* בנדיקט לרגטפורר - צלם (1845-1910)
* גשר הרכבת הקשתי מעל קניון וינטגאר - משרד התרבות הסלובני
* Snoj, Marko. 2009. *Etimološki slovar slovenskih zemljepisnih imen*. Ljubljana: Modrijan and Založba ZRC, עמודים 456–457

## קישורים חיצוניים

* קניון וינטגאר באתר המוניציפלי הראשי של בלד
* קניון וינטגאר - אתר אופק עולמי
* קניון וינטגאר - אתר GoTravel

קטגוריה:סלובניה: גאולוגיה
קטגוריה:סלובניה: נהרות ונחלים
קטגוריה:קניונים
חגי טיומקין

**חגי טיומקין** (נולד ב-19 באפריל 1954) הוא עורך דין וסופר ישראלי. 

## ביוגרפיה
טיומקין שירת בצה"ל כמש"ק ביטחון שדה. הוא בעל תואר בוגר בכלכלה ובחשבונאות ותואר בוגר נוסף במשפטים, שניהם מאוניברסיטת תל אביב. הוסמך כעורך דין במאי 1998. 

טרם הסמכתו כעורך דין עבד בבנק דיסקונט כקצין אשראי מחוז תל אביב, ואחר כך כיועץ ומנהל מחלקת חברות במסגרת אגף ניירות ערך בבנק. הוא עבד שנים אחדות כמנהל השקעות בקבוצת "כלל" ובחברת ברוקרים פרטית בתחום של עסקאות מטבע ונגזרים, מסחר באופציות ועסקאות forward ו-futures.

התמחה בעריכת דין במשרד עורכי דין גרוס, חודק, גרינברג ושות', ולאחר מכן עבד כארבע שנים במשרד שיבולת, ישראלי, רוברטס, זיסמן ושות', שני משרדים בולטים בתחום המשפט המסחרי בישראל.

בשנת 2002 פתח משרד עורכי דין, הקרוי "חגי טיומקין - חברת עורכי דין". המשרד עוסק במשפט מסחרי, ובכלל זה ליווי השקעה בחברות היי-טק.

במקביל לעבודתו כמנהל השקעות ואחר כך כעורך דין הוא עוסק בכתיבת ספרי מתח. אחדים מאנשי ממר"ם שימשו השראה לדמויות בספרו "תיק כחול-לבן", ואחיו הבכור, איש הכספים אבי טיומקין, שימש השראה לעיצוב דמותו של רני פרידמן בספר "תיק ספקולטיבי". פרסום הספר "תיק כחול-לבן" בהוצאת "ספרית מעריב" התעכב במשך כארבע שנים עד לאישורו, לאחר מחיקות ותיקונים, בידי הצנזורה הצבאית וועדת השרים למתן היתר לפרסומים. הנימוק של צה"ל לבדיקה קפדנית זו הוא שהספר מתבסס על ידע שרכש המחבר בעת שירותו הצבאי.

## ספריו
* **[[תיק כחול-לבן]]** (ספרית מעריב, 1992)
* **[[תיק ספקולטיבי]]** (הד ארצי, 1997)
* **[[תיק IVF]]**, יחד עם אלדר גלאור (ידיעות ספרים, 2014)

## קישורים חיצוניים
* האתר של חגי טיומקין - חברת עורכי דין
* 
* 
* 

## הערות שוליים

קטגוריה:סופרים ישראלים
קטגוריה:סופרים כותבי עברית
קטגוריה:סופרי מתח ואימה ישראלים
קטגוריה:עורכי דין ישראלים
קטגוריה:עובדי בנק דיסקונט לישראל
קטגוריה:בוגרי אוניברסיטת תל אביב
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1954
קורמורן קיסרי

**קורמורן קיסרי** (שם מדעי: *Leucocarbo atriceps*) הוא אחד משני המינים במשפחת הקורמורניים החיים ביבשת אנטארקטיקה, יחד עם קורמורן אנטארקטי. הוא צבוע שחור למעלה ולבן למטה ויש לו ציצה שחורה על ראשו, טבעות עיניים כחולות וכתם צהוב על מקורו. הוא חי בטבע באזור דרום אמריקה הדרומית, איים שונים ליד אנטארקטיקה והיבשת הדרומית עצמה. הוא מעדיף חופים סלעיים שונים.

הקורמורן ממוקם על פי כמה מיונים בסוג *Leucocarbo* (קורמורן כחול-עין). יש לו כמה תת-מינים שנחשבים לעיתים למינים עצמאיים, כמו קורמורן אנטארקטי:
**Leucocarbo atriceps atriceps* - נפוץ בחופי דרום צ'ילה וארגנטינה
**Leucocarbo atriceps albiventer* - נפוץ באיי פוקלנד ומגיע עד לדרום צ'ילה וארגנטינה
**Leucocarbo atriceps georgianus* - נפוץ באיי ג'ורג'יה הדרומית ואיי סנדוויץ' הדרומיים ובאיי דרום אורקני
**Leucocarbo atriceps nivalis* - נפוץ באי הרד
**Leucocarbo atriceps purpurascens* - נפוץ באי מקווארי

אורכם של הקורמורנים 70–79 ומשקלם 1.8-3.5 ק"ג, כשהזכרים גדולים מהנקבות.

הקורמורנים חיים בזוגות שמקננים באזורי סלעים ונמצאים ליד להקות קרובות. הם מטילים עד 5 ביצים בקן עשוי מאצות ועשב יחד עם רוק וצואה והאפרוחים בוקעים אחרי 5 שבועות ומטופלים על ידי 2 ההורים. ואולם רבים מהם נטרפים על ידי שחפים, חמסניים וכיאוניסיים.

הם ניזונים מדגים, סרטנים וסילוניות שונים. הם ניזונים בעיקר לאורך החוף ויכולים לצלול עד עומק 5 מ', אולם אוכלוסיות רבות יכולות לצוד רחוק מהחוף.

## קישורים חיצוניים

## הערות שוליים

קטגוריה:טקסונים שתוארו בידי פיליפ פרקר קינג
קטגוריה:קורמורניים
קטגוריה:אנטארקטיקה: עופות
קטגוריה:איי פוקלנד: עופות
קטגוריה:בעלי חיים שתוארו ב-1828
דוארטה

קטגוריה:שמות פרטיים פורטוגזיים
קטגוריה:שמות משפחה פורטוגזיים
קטגוריה:שמות משפחה המבוססים על השם אדוארד
פינקוס גרין

**פנחס (פינקוס, פינקי) גרין** (נולד ב-5 ביולי 1934) הוא מיליארדר יהודי חרדי. בשנת 2009 הוערך הונו לפי מגזין פורבס, בכ-1.2 מיליארד דולר. הקים ביחד עם מארק ריץ' את חברת המסחר הבינלאומית "Marc Rich & Co AG" (כיום גלנקור), שהיא כיום חברת המסחר בסחורות הגדולה בעולם.

## ביוגרפיה
גרין נולד בברוקלין, ניו יורק, בארצות הברית בשנת 1934 למשפחה בת שמונה ילדים להורים מהגרים מאירופה. עד גיל 16 התחנך בבתי ספר יהודיים, אך לא השלים את לימודיו ועזב את התיכון כדי לעזור ולתמוך כלכלית במשפחתו. בעבודה בחברת הסחר בטובין "פיליפ ברד'רס" (כיום ) קונצרן מסחרי בבעלות יהודית בארצות הברית, הכיר את מארק ריץ' שפרש באותה עת מלימודיו בקולג'. שניהם קודמו בתפקידים בחברה עד שתפסו משרות בכירות באירופה ומונו לאחראים על פיתוח אסטרטגיות למסחר בנפט. בשנת 1974, לאחר שדרישות שכר שלהם שחרגו מהנוהל המקובל בחברה, סורבו בידי נשיא החברה לודוויג יסלזון, עזבו גרין וריץ' את החברה וייסדו את החברה הפרטית שלהם שצמחה במהירות.

בשנת 1992 פרש ומכר את חלקו בחברה, לאחר ניתוח לב שעבר.

גרין מקורב לפוליטיקאים בישראל, בעיקר מחוגי הימין, והוא תורם להם סכומים משמעותיים. פינקוס תרם בעבר תרומות משמעותיות לבנימין נתניהו.

הואשם עם שותפו ריץ' על ידי ממשלת ארצות הברית בסחר עם איראן תוך הפרת אמברגו שהוטל עליה, בעקבות זאת נמלטו לשווייץ, ובהמשך קיבלו חנינה מהנשיא קלינטון.

בתו שרה, הייתה נשואה למיכאל פרוינד.

## לקריאה נוספת
* דניאל אמאן, **מלך הנפט: חייו הסודיים של ידיד ישראל** (על מארק ריץ'), אור יהודה: כנרת, 2012. לפי מפתח בעמ' 307

## קישורים חיצוניים
* 
* Financier's Partner Remained Loyal Lieutenant Throughout באתר ניו יורק טיימס
* 
* פינקוס גרין ברשימת פורבס 2009

קטגוריה:אנשי עסקים יהודים אמריקאים
קטגוריה:אנשי עסקים חרדים ישראלים
קטגוריה:מיליארדרים יהודים אמריקאים
קטגוריה:מיליארדרים ישראלים
קטגוריה:נדבנים יהודים אמריקאים
קטגוריה:נדבנים ישראלים
קטגוריה:מקבלי חנינה מנשיא ארצות הברית
קטגוריה:ישראלים שנולדו ב-1934
ג'ו גומז

**ג'וזף דייב "ג'ו" גומז** (באנגלית: **Joseph Dave "Joe" Gomez**; נולד ב-23 במאי 1997) הוא כדורגלן אנגלי המשחק בליברפול. גומז בדרך כלל משחק כבלם, אך גם יכול לשחק כמגן ימני ושמאלי.

גומז ייצג את נבחרת אנגליה עד גיל 19 ושיחק בכל דקה של כל משחק, כאשר אנגליה זכתה ב-2014 באליפות אירופה עד גיל 17.

## קריירה
### צ'רלטון אתלטיק
גומז נולד בלונדון לאם אנגליה ולאב מגמביה.

גומז הצטרף לאקדמיה של צ'רלטון אתלטיק בגיל 10. כבר בגיל 13 הוא ערך הופעת בכורה בקבוצת הנוער שעד גיל 18. גומז חתם בצ'רלטון אתלטיק בשנת 2014. את הופעת הבכורה הבכירה שלו התחילה ב-0–4 גביע ליגת ניצחון על קולצ'סטר יונייטד ב-12 באוגוסט 2014, ששיחק 90 דקות המלאה בתפקיד הנכון. שבוע לאחר מכן הוא ערך את הופעת הבכורה שלו בליגה בניצחון 2–3 בבית נגד דרבי קאונטי במסגרת הצ'מפיונשיפ. למרות גילו הצעיר, גומז נעשה שחקן חשוב במערך קבוצתו ובמהלך עונה זו ערך 24 הופעות בליגה כשמתוכן הוא פותח בהרכב ב-18 משחקים.

### ליברפול
ב-20 ביוני 2015, חתם גומז בליברפול לחמש עונות תמורת 3.5 מיליון לירות שטרלינג.

ב-9 באוגוסט ערך את הופעת הכורה שלו בניצחון 0–1 על סטוק סיטי, גומז בישל את שער הניצחון.

ב-13 באוקטובר 2015, גומז נפצע במהלך משחק עם נבחרת אנגליה הצעירה, הוא קרע את הרצועה הצולבת, פציעה שגרמה לו להיעדר מהמגרשים למשך שנה שלמה.

ב-23 באוגוסט 2017, גומז ערך את הופעת הבכורה האירופית שלו, בניצחון 2–4 על הופנהיים. בעקבות פציעתו של נתניאל קליין, גומז פתח כמעט על דרך קבע בהרכב הראשון במשך העונה ובסך הכל ערך 31 הופעות ליגה בעונה זו.

ביולי 2019 זכה עם הקבוצה בליגת האלופות אך לא שותף במשחק הגמר. בסיום עונת 2019/2020, זכה עם הקבוצה באליפות הפרמייר ליג, תוך שהוא שחקן הרכב כמעט באופן קבוע לאורך העונה.

## קריירה בינלאומית
גומז הופיע בנבחרות אנגליה בכל הגילאים. במאי 2014, הוא היה חלק מהסגל שזכה באליפות אירופה מתחת לגיל 17 של אופ"א במלטה, כששיחק בכל דקה מחמשת המשחקים ונבחר בקבוצה של מצטייני הטורניר של פיפ"א.

ב-25 באוגוסט 2015 הוא זומן לראשונה לנבחרת הצעירה של עד גיל 21 האנגלית. ב-30 באוגוסט 2017 הוא מונה לקפטן הנבחרת.

בנובמבר 2017 הוא זומן לראשונה לסגל נבחרת אנגליה הבוגרת. הוא ערך את הופעת הבכורה שלו נגד גרמניה באצטדיון ומבלי במשחק ידידות, כשנכנס כמחליף במשחק שהסתיים בתיקו 0-0.

## חיים אישיים
גומז פגש את ארוסתו, תמרה, בשנת 2014, באוטובוס בדרכו לבית הספר. הם גרים יחד בפורמבי, בפאתי ליברפול. ב-2018 נולד להם בן בשם קריה.

## תארים
### ליברפול
*אליפות אנגליה: עונת 2019/2020, 2024/2025
* ליגת האלופות: 2018/19
* הסופר קאפ האירופי: 2019
* גביע העולם למועדונים: 2019
* גביע הליגה האנגלי: 2021/2022
* גביע אנגלי: 2021/2022
* מגן הקהילה: 2022

**אנגליה U17**
* אליפות אירופה מתחת לגיל 17 של אופ"א: 2014

## קישורים חיצוניים

## הערות שוליים

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני צ'רלטון את'לטיק
קטגוריה:כדורגלני ליברפול
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים ממוצא גמבי
קטגוריה:אנגלים שנולדו ב-1997
דולפין לווייתני צפוני

**דולפין לווייתני צפוני** (שם מדעי: *Lissodelphis borealis*) הוא מין של לווייתן שיניים קטן ודק החי באזור צפון האוקיינוס השקט. הוא שוחה באוקיינוס רחוק מהיבשה ונמצא בקבוצות של עד 2,000 פרטים, לעיתים עם יונקים ימיים אחרים.
## מאפיינים
יש לדולפינים מצח ולסתות קטנים, צבעו העליון שחור והתחתון לבן או אפור בהיר, בעיקר בחזה והפנים שחורות עד הלסתות הלבנות. ללווייתנים אלה אין סנפיר גב כמו לשאר הדולפיניים, מה שמזכיר לווייתן מזיפות ונתן להם את שמם.

אורכם 2.3–3.1 מטר ומשקלם 60–100 ק"ג. הם מסתובבים בלהקות שבממוצע מגיעות ל-110–200 פרטים שצוללים עד לעומק 200 מטר וניזונים מדגים שונים כמו דגי Myctophidae ודיונונים.

טורפיו העיקריים הם הקטלן והעמלץ הלבן ובעבר הוא ניצוד הרבה גם על ידי ציידי לווייתנים.

## ראו גם
*דולפין לווייתני דרומי
*לווייתני שיניים
## קישורים חיצוניים

## הערות שוליים

קטגוריה:טקסונים שתוארו בידי טישן ראמזי פיל
קטגוריה:דולפיניים
קטגוריה:לווייתני האוקיינוס השקט
קטגוריה:בעלי חיים שתוארו ב-1848
מחוז שיאוליאי

**מחוז שיאוליאי** (בליטאית: **Šiaulių apskritis**) הוא אחד מעשרת מחוזות ליטא. בירת המחוז היא העיר שיאוליאי.

המחוז ממוקם במרכז-צפון ליטא, הוא משתרע על פני 8,540 קמ"ר המכסים 13.1% משטח ליטא כולה. ב-1 ביולי 2010 בוטל הממשל המחוזי של מחוז שיאוליאי, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי המחוז למעלה מ-293,000 בני אדם.

## היסטורית המחוז בחלוקה המנהלית
כינון אזורים מנהליים בליטא החל בתקופת הדוכסות הגדולה של ליטא במאה ה-18. הגדרת אזור שאולאי כיחידה מנהלית נפרדת נקבעה באוקטובר 1795 כאשר העניקה קתרינה השנייה זכויות עיר לשיאוליאי והפכה אותה לבירת המחוז. החלוקה המנהלית הרוסית נותרה ללא שינוי עד תום מלחמת העולם הראשונה.

עם סיום המלחמה, ב-1918, הייתה ליטא למדינה עצמאית. ב-17 בדצמבר 1918 הוכרז על חלוקת ליטא לאזורים/מחוזות בשם "apskritys".

בשנת 1937 השתרע מחוז שאולאי על פני 6,042 קמ"ר והיה למחוז (apskritys) הגדול ביותר בליטא, אוכלוסייתו מנתה אז כ-210,000 איש. בשנת 1940 כבשה ברית המועצות את ליטא וחוללה רפורמה במערכת השלטונית והחלוקה המנהלית, חלוקת המחוזות נותרה זמנית על כנה, עד שנת 1950. אז בוטלו המחוזות ונוצרה חלוקה מנהלית מדרג נמוך יותר, למחוזות משנה (rajonas).

רק בשנת 1994, ארבע שנים לאחר כינון ליטא העצמאית המודרנית, הוחזרה החלוקה המסורתית לעשרה מחוזות תוך שימור שמות המחוזות, לעומת זאת חלוקת השטחים בין המחוזות נעשתה לפי שיקולי מנהלה, ולא השתמרה החלוקה המקורית שנהגה לפני מלחמת העולם השנייה, ולכן ישנם יישובים שהיו לפני המלחמה במחוז אחד, ובחלוקה החדשה נמצאים במחוז אחר.

## רשויות מקומיות
מחוז שאולאי מחולק ל-7 רשויות מקומיות:
# אקמנה (רשות מקומית)
# ינישוק (מחוז משנה)
# קלם (רשות מקומית)
# פאקרואוייס (מחוז משנה)
# רדווילישקיס (מחוז משנה)
# העיר שיאוליאי (רשות מקומית) 
# שיאוליאי (רשות מקומית)

## קישורים חיצוניים

* 
* נתונים סטטיסטיים של מחוז שאולאי. פרסום ממשלתי 

*
מחוז קובנה

**מחוז קובנה** (בליטאית: **Kauno apskritis**) הוא אחד מעשרת מחוזות ליטא. בירת המחוז היא העיר קובנה.

המחוז ממוקם במרכז ליטא, הוא משתרע על פני 8,089 קמ"ר המכסים 12.4% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז קובנה, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי המחוז למעלה מ-596,200 בני אדם, יותר מ-20% מכלל תושבי ליטא.

## מחוזות משנה
מחוז קובנה מחולק ל-8 מחוזות משנה:
# בירשטונאס (מחוז משנה) (בירשטאן) 
# יאנובה (מחוז משנה)
# קישיאדוריס (מחוז משנה) (קושידאר)
# המרחב המוניציפלי של העיר קובנה
# קובנה (מחוז משנה)
# קדאייני (מחוז משנה) (קיידאן)
# פרינאי (מחוז משנה)
# ראסייני (מחוז משנה) (ראסיין)

## קישורים חיצוניים

* 
* נתונים סטטיסטיים של מחוז קובנה. פרסום ממשלתי 

*
ביזון היערות

**ביזון היערות** (שם מדעי: *Bison bison athabascae*) הוא תת-מין של הביזון האמריקאי הנפוץ ביערות הצפוניים של ארצות הברית וקנדה וגדול יותר מביזון המישורים. מצב השימור של ביזון היערות במצב "פגיע".

## מאפיינים
ביזון היער יכול להגיע למשקל של 900 ק"ג אצל הזכרים, ו-540 ק"ג אצל הנקבות. והוא בעל החיים היבשתי הגדול ביותר באמריקה הצפונית. הוא שונה מקרובו שבערבה בגודלו, בשערו הכהה ביותר ורעמת הגב החומה שלו, בשיער הדליל באזור הזקן ובקרניו הגדולות.

לביזון היערות יש קרניים מעוקלות שמצביעות כלפי מעלה ושיער על הסנטר הדומה לזקן. ראשם וכתפיהם גדולים בהשוואה לאחוריהם, עם גבנון בולט לפני הרגליים הקדמיות. גיבנת ביזון העץ עולה כמעט ישר מהצוואר ואז משתפלת כלפי מטה אל הירכיים. מבנה העצם של הגיבנת הענקית הקדמית הזו התפתח בביזון היערות כדי לתמוך במבנה שרירים מסיבי המסייע להם לטאטא את ראשם בשלגים צפוניים עמוקים כדי לגשת לעשבים ושקעים בחורף. יש להם מעיל צפוף של שיער רך ועמיד שאינו חלול כמו קריבו של איילים וכבשים, אלא דומה יותר לשיער אדם. צבע השיער נע בין חום כהה לשחור לאורך הרגליים וגוף תחתון, לחום בהיר לאורך הגיבנת.

אוכלוסיות הביזון נמצאות בעיקר ביערות טייגה באלסקה, יוקון, הטריטוריות הצפון-מערביות, צפון קולומביה הבריטית, צפון אלברטה ובצפון מזרח ססקצ'ואן. שם הם ניזונים מעצים מחטניים שונים ומשורשים ועשבים, שורדים גם בחורפים האכזריים ומתגוננים נגד טורפים חזקים כמו זאבים.

האוכלוסיות מתמעטות עקב אובדן היערות לטובת בנייה ומרעה, ציד והתערבבות עם ביזוני המישורים, מה שמחליש אותם גנטית. בעבר הם ניצודו בהמוניהם אבל היום מוגנים ביותר הן בארצות הברית והן בקנדה.

## גלריה

Waldbison.jpg
Bison im Zoo Wilhelma Stuttgart.jpg
Bison (6980764891).jpg
Waldbison Bison bison athabascae Tierpark Hellabrunn-13.jpg
Amneville Bison 27082010 1.jpg
Wood-Buffalo-NP Waldbison 98-07-02.jpg
Junger Präriebison (Zoo Köln) (1).jpg|נקבת ביזון מניקה עגל


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בקר
קטגוריה:קנדה: יונקים
קטגוריה:בעלי חיים בצפון-מערב ארצות הברית
קטגוריה:בעלי חיים בטייגה
קטגוריה:תת-מיני בעלי חיים
מחוז טלז

**מחוז טלז** (בליטאית: **Telšių apskritis**) הוא אחד מעשרת מחוזות ליטא. בירת המחוז היא העיר טלז.

## גאוגרפיה
המחוז ממוקם בצפון ליטא, הוא משתרע על פני 4,350 קמ"ר המכסים 6.7% משטח ליטא כולה. ב-1 ביולי 2010 בוטל הממשל המחוזי במחוזות ליטא ובכללם זה של מחוז טלז, והוא נשאר הלכה למעשה כיחידה טריטוריאלית וסטטיסטית בלבד.

נכון לשנת 2012 התגוררו בשטחי המחוז כ-148,800 בני אדם, מעט יותר מ-5% מכלל תושבי ליטא.

## מחוזות משנה
מחוז טלז מחולק ל-4 מחוזות משנה:
# מז'ייקי (מחוז משנה) (מז'ייק)
# פלונגה (מחוז משנה) (פלונגיאן)
# ריטובה (מחוז משנה) (ריטאבאס)
# טלז (מחוז משנה)

## קישורים חיצוניים

* 
* נתונים סטטיסטיים של מחוז טלז. פרסום ממשלתי 

*